**Provela sam noć u knjižnici**

**Sara Janjanin, 5.b**

Danas, kao i svakog drugog dana otišla sam čitati u knjižnicu s mojom najboljom prijateljicom Katjom. Uvijek ostanemo zadnje u knjižnici pa smo tako i danas. Knjižničarka je otišla na WC neprimijetivši da smo mi još uvijek ovdje i zaključala nas. Isprva smo mislile: ma dobro, sigurno je zaključala da nitko drugi ne uđe i doći će ubrzo. Prošao je jedan sat, pa dva, pa tri... Knjižničarke još nije bilo...

Kada smo shvatile da smo zaključane počele smo paničariti. ,,Sara, što da radimo? Ovo uopće nije normalno, pa ja ću dobiti živčani slom, znaš da ne volim ovakve stvari?!“ - rekla je Katja. ,,Dobro Katja, smiri se, ajde, pronaći ćemo rješenje.“ - odgovorila sam. Nakon nekoliko teških uzdisaja shvatile smo da nam paničarenje neće pomoći, umirile smo se i počele smišljati kako ćemo provesti ovakvu neobičnu noć. Listajući časopise, sinula nam je napamet ideja... ,,Znam, sjetila sam se!“ - rekla sam uzbuđeno. ,,Možemo napraviti potragu za blagom, sjećaš se da je knjižničarka jednom rekla da je naša škola davno prije bila banka!“. Katja se dosjetila: ,,Da, rekla je da je ta banka propala jer su je kradljivci opljačkali, ali nisu uspjeli iznijeti blago van jer su čuli kako netko dolazi te su pobjegli.“ Brzo sam se nadovezala: ,,Kruže glasine da je karta koju su napravili još negdje sakrivena u školi.“ Tražile smo i tražile... ,,Nema joj ni traga!“- pomislila sam tužno. Tražile smo još, još i još, ali ništa. Zatim je Katji kliknulo: ,,Sara, znaš kada u filmovima ljudi izvlače knjige?“. Kimnula sam glavom pa smo počele izvlačiti sve knjige redom i napokon: iz zlaćanog svijetla prikazala su se vrata, a ispred njih je bila kutija... U njoj se nalazila karta. Ušle smo kroz vrata u tajnu prostoriju. Slijedile smo kartu, ali ništa. Krenule smo opet ispočetka. I opet ništa. Željele smo odustati dok na podu nismo našle knjigu, posve običnu knjigu, ali unutra je bilo rješenje naše istrage. U knjizi se, naime, nalazio svežanj ključeva, a poruka u knjizi je glasila: ,,Otvorit će vrata samo onaj koji ima pravi ključ. Tražile smo sef ili kutiju sa blagom, a to nije bilo previše teško jer se ona nalazila ispod police s knjigama. Sve smo ključeve isprobale, no bez uspjeha. Nismo odustajale i na kraju smo našle ključ ispod jedne druge knjige.

Otključale smo kutiju, a unutra su bile - knjige, da, dobro ste čuli - samo knjige. Najprije smo bile razočarane, a onda smo shvatile da blago nije novac, već znanje, znanje dobiveno iz knjiga.